Jóhanna Halldóra Sigurðardóttir , skólastjóri Laugargerðisskóla á Snæfellsnesi síðastliðin sex ár hefur sagt starfi sínu lausu . Byggðasamlag skólans , sem Eyja - og Miklaholtshreppur og Borgarbyggð standa að , hefur auglýst starf skólastjóra laust til umsóknar og er umsóknarfrestur til 10. ágúst nk. “ Eins og gefur að skilja þarf viðkomandi að hefja störf sem allra fyrst og umsóknafrestur stuttur , eða til föstudagsins 10. ágúst n.k . Laugargerðisskólinn er staðsettur á Snæfellsnesi . Í skólanum eru um 50 börn úr Eyja - og Miklaholtshreppi og fyrrum Kolbeinsstaðahreppi og er þeim að mestu kennt í 4 bekkjardeildum . Við skólann er starfræktur tónlistarskóli . Starfsmenn eru alls um 15 , ” segir m.a. í fréttatilkynningu frá byggðasamlaginu . Skriflegar umsóknir skulu berast til Ásbjörns Pálssonar formanns byggðasamlagsins , Haukatungu , 311 Borgarnesi . Umsóknarfrestur er , eins og áður segir , til föstudagsins 10. ágúst . Nánari upplýsingar veitir Ásbjörn í síma 435-6762 og 893-6762 og á netfangið asbjorn-helga@simnet.is .